नई दिल्ली । तंबाकू खाने से शरीर पर पड़ने वाले बुरे असर पर जोर देते हुए केंद्रीय स्वास्थ्य मंत्रालय ने सिगरेट और अन्य तंबाकू उत्पादों के पैकेटों पर चित्रात्मक चेतावनी के आकार को बढ़ा दिया है। आधिकारिक बयान के अनुसार यह नई चित्रात्मक चेतावनी एक सितंबर से इस्तेमाल में लाई जाएगी। सरकार द्वारा तस्वीरों के दो अलग-अलग सेट जारी किए गए हैं। जारी हुई तस्वीरों का पहला सेट 12 महीने की अवधि के लिए 1 सितंबर 2018 तंबाकू उत्पादों के लिए इस्तेमाल किए जाएंगे, उसके बाद दूसरे सेट की तस्वीरों का इस्तेमाल किया जाएगा। एक बयान में कहा गया कि भारत सरकार के स्वास्थ्य एवं परिवार कल्याण मंत्रालय ने सभी तंबाकू उत्पादों के लिए विशिष्ट स्वास्थ्य चेतावनी के नए सेटों को सूचीबद्ध किया है।